CELEX: 52021DP0065
Language: el
Date: 2021-03-09 00:00:00
Title: Απόφαση του Ευρωπαϊκού Κοινοβουλίου περί μη διατύπωσης αντίρρησης σχετικά με τον κατ’ εξουσιοδότηση κανονισμό της Επιτροπής, της 1ης Φεβρουαρίου 2021, για την τροποποίηση του κατ’ εξουσιοδότηση κανονισμού (ΕΕ) 2015/1366 όσον αφορά τη βάση για την κατανομή της χρηματοδοτικής συνεισφοράς στον τομέα της μελισσοκομίας (C(2021)00429 — 2021/2535(DEA))

24.11.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 474/171
            
         
      P9_TA(2021)0065
      Απόφαση περί μη διατύπωσης αντίρρησης σε κατ’ εξουσιοδότηση πράξη: χρηματοδοτική συνεισφορά στον τομέα της μελισσοκομίας
      Απόφαση του Ευρωπαϊκού Κοινοβουλίου περί μη διατύπωσης αντίρρησης σχετικά με τον κατ’ εξουσιοδότηση κανονισμό της Επιτροπής, της 1ης Φεβρουαρίου 2021, για την τροποποίηση του κατ’ εξουσιοδότηση κανονισμού (ΕΕ) 2015/1366 όσον αφορά τη βάση για την κατανομή της χρηματοδοτικής συνεισφοράς στον τομέα της μελισσοκομίας (C(2021)00429 — 2021/2535(DEA))
      (2021/C 474/23)
      
         Το Ευρωπαϊκό Κοινοβούλιο,
      
                  —
               
               
                  έχοντας υπόψη τον κατ’ εξουσιοδότηση κανονισμό της Επιτροπής (C(2021)00429),
               
            
                  —
               
               
                  έχοντας υπόψη την με ημερομηνία 12 Φεβρουαρίου 2021 επιστολή της Επιτροπής, διά της οποίας του ζητείται να δηλώσει ότι δεν θα διατυπώσει αντίρρηση σχετικά με τον κατ’ εξουσιοδότηση κανονισμό,
               
            
                  —
               
               
                  έχοντας υπόψη την με ημερομηνία 24 Φεβρουαρίου 2021 επιστολή της Επιτροπής Γεωργίας και Ανάπτυξης της Υπαίθρου προς τον Πρόεδρο της Διάσκεψης των Προέδρων των Επιτροπών,
               
            
                  —
               
               
                  έχοντας υπόψη το άρθρο 290 της Συνθήκης για τη λειτουργία της Ευρωπαϊκής Ένωσης,
               
            
                  —
               
               
                  έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου (1), και ιδίως το άρθρο 56 παράγραφος 1 και το άρθρο 227,
               
            
                  —
               
               
                  έχοντας υπόψη το άρθρο 111 παράγραφος 6 του Κανονισμού του,
               
            
                  —
               
               
                  έχοντας υπόψη τη σύσταση απόφασης της Επιτροπής Γεωργίας και Ανάπτυξης της Υπαίθρου,
               
            
                  —
               
               
                  έχοντας υπόψη ότι δεν διατυπώθηκαν αντιρρήσεις εντός της προθεσμίας που ορίζεται στο άρθρο 111 παράγραφος 6 τρίτη και τέταρτη περίπτωση του Κανονισμού του, η οποία έληξε στις 9 Μαρτίου 2021,
               
            
                  Α.
               
               
                  λαμβάνοντας υπόψη ότι ο κανονισμός (ΕΕ) 2020/2220 του Ευρωπαϊκού Κοινοβουλίου και του Συμβουλίου (2) (ο «μεταβατικός κανονισμός»), ο οποίος τροποποίησε τον κανονισμό (ΕΕ) αριθ. 1308/2013 παρατείνοντας τις συνεισφορές της Ένωσης στα μελισσοκομικά προγράμματα για τα έτη 2021 και 2022, τέθηκε σε ισχύ μόλις στις 29 Δεκεμβρίου 2020·
               
            
                  Β.
               
               
                  λαμβάνοντας υπόψη ότι, για την περίοδο 2021-2027, η Επιτροπή είχε προτείνει να αυξηθεί η συνεισφορά της Ένωσης για τα μελισσοκομικά προγράμματα σε 60 000 000 EUR ετησίως, με τα κονδύλια των κρατών μελών που ορίζονται στο παράρτημα VIII της πρότασης της Επιτροπής για κανονισμό του Ευρωπαϊκού Κοινοβουλίου και του Συμβουλίου σχετικά με τη θέσπιση κανόνων για τη στήριξη των στρατηγικών σχεδίων που πρέπει να καταρτίζονται από τα κράτη μέλη στο πλαίσιο της Κοινής Γεωργικής Πολιτικής (στρατηγικά σχέδια της ΚΓΠ) και να χρηματοδοτούνται από το Ευρωπαϊκό Γεωργικό Ταμείο Εγγυήσεων (ΕΓΤΕ) και το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ), και την κατάργηση του κανονισμού (ΕΕ) αριθ. 1305/2013 του Ευρωπαϊκού Κοινοβουλίου και του Συμβουλίου και του κανονισμού (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου (3)· η βάση για την κατανομή της συνεισφοράς της Ένωσης στα κράτη μέλη στο πλαίσιο της εν λόγω πρότασης της Επιτροπής ήταν η κατανομή των κονδυλίων της Ένωσης για τα μελισσοκομικά προγράμματα για την περίοδο 2017-2019, η οποία με τη σειρά της είχε ως βάση τον αριθμό των κυψελών που κοινοποιήθηκε το 2013 από τα κράτη μέλη στο πλαίσιο των οικείων μελισσοκομικών προγραμμάτων για την περίοδο 2014-2016·
               
            
                  Γ.
               
               
                  λαμβάνοντας υπόψη ότι, προκειμένου να διασφαλιστεί η συνέπεια με την προαναφερθείσα πρόταση της Επιτροπής COM(2018)0392 και προκειμένου να διασφαλιστεί η συνοχή μεταξύ των κονδυλίων για μελισσοκομικά προγράμματα για τα έτη 2021 και 2022 και από το 2023 και μετά και να παρασχεθεί βεβαιότητα στα κράτη μέλη και να διευκολυνθεί η έγκριση των μελισσοκομικών προγραμμάτων, είναι σημαντικό ο εν λόγω κατ’ εξουσιοδότηση κανονισμός να δημοσιευθεί το συντομότερο δυνατόν·
               
            
               
                  1.
               
               
                  δηλώνει ότι δεν διατυπώνει αντίρρηση σχετικά με τον κατ’ εξουσιοδότηση κανονισμό·
               
            
               
                  2.
               
               
                  αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή.
               
            
         (1)  Κανονισμός (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (ΕΕ L 347 της 20.12.2013, σ. 671).
      
         (2)  Κανονισμός (ΕΕ) 2020/2220 του Ευρωπαϊκού Κοινοβουλίου και του Συμβουλίου, της 23ης Δεκεμβρίου 2020, σχετικά με τη θέσπιση ορισμένων μεταβατικών διατάξεων για τη στήριξη από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) και από το Ευρωπαϊκό Γεωργικό Ταμείο Εγγυήσεων (ΕΓΤΕ) τα έτη 2021 και 2022 και για την τροποποίηση των κανονισμών (ΕΕ) αριθ. 1305/2013, (ΕΕ) αριθ. 1306/2013 και (ΕΕ) αριθ. 1307/2013 όσον αφορά τους πόρους και την εφαρμογή τους τα έτη 2021 και 2022 και του κανονισμού (ΕΕ) αριθ. 1308/2013 όσον αφορά τους πόρους και την κατανομή αυτής της στήριξης τα έτη 2021 και 2022 (ΕΕ L 437 της 28.12.2020, σ. 1).
      
         (3)  COM(2018)0392.